b'\n_START_ARTICLE_\nAkademska svoboda\n_START_SECTION_\nAkademska svoboda za profesorje\n_START_PARAGRAPH_\nKoncept akademske svobode je pravno urejen na razli\xc4\x8dne na\xc4\x8dine. V ZDA je urejena s prvim amandmajem v ustavi, ki se nana\xc5\xa1a na svobodo govora, drugod pa s posebnimi zakoni. V Franciji od univerzitetnih profesorjev in raziskovalcev pri\xc4\x8dakujejo, da so politi\xc4\x8dno in versko nevtralni ter da spo\xc5\xa1tujejo na\xc4\x8dela strpnosti in objektivnosti. V Nem\xc4\x8diji ustava zagotavlja akademskih u\xc4\x8diteljem, da objavljajo rezultate raziskav brez predhodne odobritve. U\xc4\x8dni na\xc4\x8drt v principu torej ni v skladu s konceptom akademske svobode.\n_START_SECTION_\nAkademska svoboda \xc5\xa1ol in univerz\n_START_PARAGRAPH_\nV ZDA univerza sama dolo\xc4\x8da, koga bo anga\xc5\xbeirala za u\xc4\x8ditelja, kaj in kako se bo pou\xc4\x8devalo in koga bo sprejela med \xc5\xa1tudente. V praksi je akademska svoboda za\xc5\xa1\xc4\x8ditena z univerzitetnimi pravili in predpisi, kolektivnimi pogodbami in akademskimi obi\xc4\x8daji. Koncept akademske svobode tr\xc4\x8di ob svoje meje pri vpra\xc5\xa1anju, ali na univerzo pripustiti kreacionizem ali ne. Akademsko svobodo in intelektualno razli\xc4\x8dnost na ameri\xc5\xa1kih univerzah sku\xc5\xa1a ohranjati Deklaracija o akademskih svobo\xc5\xa1\xc4\x8dinah (Academic Bill of Rights, 2001).'